
COMUNICAT DE PRESĂ

ANRE a aprobat înfiinţarea de noi capacităţi energetice cu putere totală instalată de 
peste 167 MW


În ședința Comitetului de reglementare al ANRE din data de 13.07.2022, au fost luate în discuție și aprobate următoarele:
- acordarea Autorizaţiei de înfiinţare pentru realizarea noii capacităţi energetice Centrala Termoelectrică în Cogenerare Midia Năvodari, cu puterea electrică instalată de 77,8 MW și maximal debitată de 16,3 MW, societății ROMPETROL ENERGY SA, cu durata de valabilitate de 26 de luni;
[bookmark: _GoBack]- acordarea Autorizaţiei de înfiinţare pentru realizarea noii capacităţi energetice Centrala electrică fotovoltaică (CEF) Oradea, cu puterea electrică instalată de 90,035 MW și maximal debitată de 86,565 MW, societăţii ECO SUN ORADEA SRL, cu durata de valabilitate de 15 luni.
Toate autorizațiile de înființare acordate vor contribui, ulterior punerii în funcțiune a capacităților energetice, la creșterea puterii electrice instalate în Sistemul Energetic Național.
Mentionam că, ANRE continuă analiza capacităților de producere a energiei electrice și publică, în mod regulat, pe pagina proprie de internet, rapoarte detaliate privind situația actualizată a puterilor instalate.

